b'\n_START_ARTICLE_\nJutaka Tanijama\n_START_SECTION_\nDose\xc5\xbeki\n_START_PARAGRAPH_\nTanijama se je za\xc4\x8del zanimati za algebrsko teorijo \xc5\xa1tevil. Raziskoval je avtomorfne zna\xc4\x8dilnosti L-funkcij elipti\xc4\x8dnih krivulj v poljubnem obsegu. Delni in izbolj\xc5\xa1ani primer te domneve za elipti\xc4\x8dne krivulje v mno\xc5\xbeici racionalnih \xc5\xa1tevil se imenuje Tanijama-\xc5\xa0imurova domneva, oziroma izrek o modularnosti, ki ga je izbolj\xc5\xa1al v sodelovanju z Gorojem \xc5\xa0imuro. Imena Tanijama, \xc5\xa0imura in Weil so povezana s to domnevo, dejansko pa je zamisel Tanijamova._NEWLINE_Leta 1986 je Ribet dokazal, da, \xc4\x8de je Tanijama-\xc5\xa0imurova domneva pravilna, bo pravilen tudi Fermatov veliki izrek, kar je vodilo Wilesa, da je na njem ve\xc4\x8d let delal v tajnosti in ustrezno dokazal domnevo, kar je zadostovalo za dokaz Fermatovega velikega izreka. Zahvaljujo\xc4\x8d Wilesovemu pionirskemu doprinosu in trudu ve\xc4\x8d matematikov so Tanijamo-\xc5\xa0imurovo domnevo kon\xc4\x8dno dokazali leta 1999. Izvirna Tanijamova domneva za elipti\xc4\x8dne krivulje v poljubnem obsegu ostaja odprta. Wilesova metoda in metode drugih se za njen dokaz ne dajo raz\xc5\xa1iriti.\n_START_SECTION_\nDepresija in smrt\n_START_PARAGRAPH_\nTanijama je 17. novembra 1958 naredil samomor. Zapustil je pismo v katerem je pojasnil kako dale\xc4\x8d je pri\xc5\xa1el s svojimi pou\xc4\x8devalskimi obveznostmi in se opravi\xc4\x8deval svojim tovari\xc5\xa1em za te\xc5\xbeave, ki jih jim je povzro\xc4\x8dil. Njegovo samomorilsko pismo se glasi:_NEWLINE_Do v\xc4\x8deraj nisem imel dolo\xc4\x8denega namena ubiti se. Vendar jih moralo ve\xc4\x8d opaziti, da sem zadnje \xc4\x8dase bil utruje, tako fizi\xc4\x8dno kot umsko. Glede vzroka mojega samomora ga tudi jaz ne razumem, vendar ni posledica posebnega pripetljaja, ali kak\xc5\xa1ne posebne zadeve. Lahko re\xc4\x8dem le, da sem v stanju uma v katerem sem izgubil zaupanje v svojo prihodnost. Morda bo samomor komu delal te\xc5\xbeave ali ga do neke mere vznemiril. Iskreno upam, da ta pripetljaj ne bo vrgel temne sence na prihodnost te osebe. Vsekakor ne morem zanikati, da je to vrsta izdaje, vendar mi jo prosim oprostite kot zadnje dejanje mojega lastnega na\xc4\x8dina, kakor sem delal na svoj na\xc4\x8din celo svoje \xc5\xbeivljenje._NEWLINE_\xc4\x8ceprav je pismo ve\xc4\x8dinoma skrivnostno, omenja utrujenost in izgubo zaupanja v svojo prihodnost. Tanijamove zamisli so kritizirali kot neutemeljene, njegovo obna\xc5\xa1anje pa so ob\xc4\x8dasno obsodili kot \xc4\x8dudno. \xc5\xa0imura je omenil, da je bolehal za depresijo. Tanijama je v svojem pismu omenil tudi svojo skrb, da bo kdo zaradi samomora po\xc5\xa1kodovan, in svoje upanje, da dejanje ne bo vrglo\xc2\xa0\xc2\xbbtemne sence na to osebo.\xc2\xab_NEWLINE_Pribli\xc5\xbeno mesec pozneje je tudi Misako Suzuki, \xc5\xbeenska s katero se je mislil poro\xc4\x8diti, nardila samomor, ter pustila pismo z vsebino:\xc2\xa0\xc2\xbbDrug drugemu sva si obljubila, da ne glede kamor bova \xc5\xa1la, se ne bova nikoli lo\xc4\x8dila. Sedaj, ko je od\xc5\xa1el, mora tudi jaz iti in se mu pridru\xc5\xbeiti.\xc2\xab_NEWLINE_Po Tanijamovi smrti je \xc5\xa0imura izjavil, da:_NEWLINE_je bil vedno prijazen do svojih toari\xc5\xa1ev, \xc5\xa1e posebej do mlaj\xc5\xa1ih, in je res skrbel o njihovi blaginji. Bil je moralna podpora mnogim, ki so pri\xc5\xa1li v matemati\xc4\x8dni stik z njim, vklju\xc4\x8dno seveda z menoj. Verjetno se nikoli ni zavedal svoje vloge. Vendar \xc4\x8dutim njegovo sijajno plemenitost v tem pogledu \xc5\xa1e mo\xc4\x8dneje kot tedaj, ko je bil \xc5\xa1e \xc5\xbeiv. In nih\xc4\x8de mu ni mogel pomagati, ko je obupano potreboval podporo. \xc4\x8ce se ozrem na to, sem strt z najgrenkej\xc5\xa1o \xc5\xbealostjo._NEWLINE_Leta 2011 je v govoru na konferenci TED angle\xc5\xa1ki ekonomist Tim Harford z naslovom\xc2\xa0\xc2\xbbPoskus, napaka in bo\xc5\xbeji kompleks\xc2\xab\xc2\xa0(Trial, error and the God complex) navedel Tanijamo kot matematika, ki v svojem \xc5\xbeivljenju ni mogel dokazati svoje domneve. Ozirajo\xc4\x8d se na Tanijamovo delo je \xc5\xa0imura izjavil:_NEWLINE_Kot matematik ni bil zelo previdna oseba. Naredil je veliko napak. Vendar je naredil napake v dobri smeri. Posku\xc5\xa1al sem ga opona\xc5\xa1ati. Vendar sem spoznal, da je zelo te\xc5\xbeko narediti dobre napake.'